НАСТАВНО-НАУЧНОМ ВЕЋУ

ФИЛОЗОФСКОГ ФАКУЛТЕТА

УНИВЕРЗИТЕТА У БЕОГРАДУ

ИЗВЕШТАЈ О ИСПУЊЕНОСТИ УСЛОВА ЗА ИЗБОР ДР МИЛЕНЕ ЈОКАНОВИЋ У ЗВАЊЕ НАУЧНИ САРАДНИК

Наставно-научно веће Филозофског факултета у Београду на седници одржаној 27.09.2018. године изабрало нас је у комисију за избор Милене Јокановић, доктора историје уметности и истраживача-сарадника Филозофског факултета у Београду, у звање НАУЧНИ САРАДНИК. Након прегледа документације коју је приложила кандидаткиња, достављамо Већу следећи извештај.

**1. Биографски подаци**

Милена (Богдан) Јокановић (р. Гњатовић**)** је рођена 9. априла 1989. године у Београду. Дипломирала је на основним академским студијама историје уметности на Филозофском факултету Универзитета у Београду 2011. године са просечном оценом 9,58. Завршила је и основне академске студије Менаџмента у култури на Факултету за културу и медије Мегатренд универзитета 2011. године са просечном оценом 9,76. Завршила је мастер академске студије на Oдељењу за историју уметности са просечном оценом 10,00. Мастер рад под називом: „Сликовито памћење – начини конструисања индивидуалног идентитета“ одбранила је септембра 2012. године под менторством професора Драгана Булатовића. Поред тога, септембра 2014. године мастерирала је на Унеско катедри за културну политику и менаџмент на Универзитету уметности у Београду као и Универзитету Лимијер у Лиону, Француска, са просечном оценом 9,5 одбранивши тезу под називом: „Грађење имиџа музеја у периоду (ре)конструкције: пример Народног музеја у Београду, Музеја савремене уметности и Музеја историје Југославије у периоду од 2003. до 2013. године“, под менторством професорке Дивне Вуксановић. Била је стипендисткиња Фонда за Младе таленте Министарства омладине и спорта Републике Србије и примала стипендију за завршну годину основних и мастер студије 2011. и 2012. године. Школске 2012/13. уписује докторске студије историје уметности на Филозофском факултету у Београду. Као стипендиста-докторанд Министарства просвете, науке и технолошког развоја, а потом као истраживач-сарадник ангажована је на пројекту *Традиција и трансформација: историјско наслеђе и национални идентитети у Србији у 20. веку* (ИИИ 47019).

**2. Научни и стручни рад кандидата**

У свом досадашњем истраживачком раду кандидаткиња је разматрала проблеме музеолошке и херитолошке аксиологије, које је доводила у везу са питањима историзације модерне и савремене уметности, искуствима културе сећања, те музејским и излагачким политикама. Током докторских студија кандидаткиња је објавила шест радова у тематским зборницима, десет радова у научној периодици и учествовала је на двадесет научних конференција са радовима објављеним у изводу или целини. Поред тога, реализовала је неколико изложбених и музејских пројеката у којима је практично проверавала теоријске аспекте свог истраживања. Коначно, треба истаћи и кандидаткињине студијске боравке и истраживања у Историјском архиву Бијенала уметности у Венецији и при Институту за историју уметности у Паризу. Једну етапу својих истраживања кандидаткиња је окончала јуна 2018. године одбранивши докторску дисертацију под насловом *Кабинети чудеса у Свету уметности: Употреба историјских модела колекционирања у савременој уметничкој пракси* и стекла стручни назив доктор наука – историја уметности.

**3. Радови који кандидата квалификују у звање научног сарадника**

У кандидаткињиној библиографији издвајају се следећи радови који је квалификују у звање научног сарадника:

* *у категорији поглавља у монографијама и тематским зборницима међународног значаја кандидаткиња* **(М14)** има један рад:
  + Practices of the Identity Construction with the Use of Different Media, in: *Identity and Collective Memory*, Norway humanist association, Oslo, 2013, pp. 84-94;
* *један коауторски рад у категорији радова објављених у научним часописима међународног значаја* **(М23):**
  + Le Musée d'histoire de la Yougoslavie soumis aux interférences politiques, in: Culture et Musées No 28, 2016, pp: 31-45.
* *шест саопштења са међународних скупова штампаних у целини* **(М33)***:*
  + Challenges and Potentials of the Museum Tourism: Building the Audience of the Museum of Yugoslavia, *Tourism in Function of the Development of the Republic of Serbia, Tourism in the Era of Digital Transformation, Thematic Proceedings II after the 3rd International Scientific Conference* (31 May – 2 June), Faculty of Hotel Management and Tourism in Vrnjačka Banja, University of Kragujevac, 2018, pp. 329-351;
  + Ka muzeju kao umetnikovom mediju, *Srpski jezik, književnost, umetnost, Zbornik radova sa X međunarodnog naučnog skupa odžanog na Filološko-umetničkom fakultetu u Kragujevcu*, Крагујевац, 2016, стр. 121-133;
  + Contemporary Art Installations as Historical Models of Collecting, *Revisions of Modern Aesthetics, International Scientific Conferece Proceedings*, Faculty of Architecture, University of Belgrade, Serbia, 2015, pp. 582-591;
  + Slike iz starog albuma – lično nasleđe kroz fotografije moje bake, *Konteksti 1, Zbornik radova sa prvog međunarodnog interdisciplinarnog skupa mladih naučnika društvenih i humanističkih nauka*, Novi Sad, 2014, str. 1125-1139;
  + Practices of Identity Construction: Past and Present. Manners of the Identity Construction with the Use of Different Media, *Etnicity and Power: Techologies of the Identity Construction*, Yalta, Ukraine, 20-25. 05. 2013, pp. 85-88;
  + Memory on Cabinets of Wonders in Modern and Contemporary Art, in: Dominique Poulot and Isidora Stanković (Eds.), “Discussing Heritage and Museums: Crossing Paths of France and Serbia“, Choice of Articles from the Summer School of Museology Proceedings, Paris, Website of HiCSA, online October 2017, p. 194-210;
* *три пооглавља у монографијама националног значаја* **(M44)**:
  + Савремена уметничка пракса као естетика ђубришта, у: *Актуелност и будућност естетике*, Београд, 2015, стр. 453-471;
  + Могућности виртуелног музеја, Tематски зборник „Музеологија, нова музеологија и наука о баштини“, Крушевац-Београд, 2013 стр. 69-86;
  + Сликовито памћење – начини конструисања индивидуалног идентитета, *Тематски зборник „Музеологија, нова музеологија и наука о баштини“,* Крушевац-Београд, 2013, стр. 189-206;
* *један рад у часопису националног значаја - врхунски часопис националног значаја* **(M51):**
  + „Festivals as Carriers of Culture in Serbia. Problems and Limitations“, *Megatrend Review*, Vol. 9 (1) (2012): pp. 161-172;
* *четири рада у часописима националног значаја* (**M53):**
  + „Сусрет култура у Улици Краља Петра у Београду“, *Новопазарски зборник* 36, Нови Пазар, (2013): стр. 65-78;
  + „Музеј и/или маузолеј? Сећања која Музеј историје Југославије чува“, *Синтезис*, V/1, 2013: стр. 41- 60;
  + „Бети Буп као симбол Флепер ере“, *Синтезис*, IV/1 (2012): стр. 191-204; „Баштињење, сликовито памћење или конструисање идентитета?“, *Синтезис*, III/ 1, (2011): стр. 209-220.
* *једно саопштење са скупа националног значаја штампано у целини* **(М63):**
  + Различити видови интерпретације науке, *Књига радова са првог научног симпозијума са међународним учешћем: Теорија и пракса науке у друштву: од кризе ка друштву знања*, Хемијски факултет Универзитета у Београду, Београд 14-16. новембар 2012, стр. 204-216.

**4. Квалитативни показатељи који кандидата квалификују у звање научног сарадника**

Научно-истраживачки рад др Милене Јокановић каракретише преданост, континуираност и продуктивност у истраживању тема које се тичу односа музејских и баштинских вредности и савремених уметничких пракси, што је заокружено и убедљиво демонстрирано израдом докторске дисертације *Кабинети чудеса у свету уметности: употреба историјских модела музеализације у савременој уметничкој пракси* и њеном успешном одбраном јуна 2018. године. Поред основне истраживачке делатности, кандидаткиња редовно учествује у раду домаћих и међународних научних конференција, струковних удружења, као и у активностима у домену промоције научно истраживачког рада у области историје уметности и музеологије.

**5. Квантитативна оцена научних резултата**

Током досадашњег научноистраживачког рада кандидаткиња је постигла резултат од 36 поена. Квантитатива оцена научних резултата кандидаткиње може се прегледно изразити, а у складу с *Правилником о поступку, начину вредновања и квантитативном исказивању научноистраживачких резултата истраживача*, следећом табелом:

Ознака групе Број радова Вредност индикатора Укупна вредност

M14 1 5 5

М23 1 4 4

М33 6 1 6

М44 3 2 6

М51 1 3 3

М53 4 1 4

М63 1 1 1

М71 1 6 6

Укупно: **35**

Постигути резултати у потпуности (по вредности и структури) испуњавају и надмашују *Минималне квантитативни захтеви за стицање појединачних научних звања*:

|  |  |  |  |
| --- | --- | --- | --- |
|  | Потребно је да кандидатеима најмање ХХ поена,  који треба да припадају следећим категоријама: | | |
|  | Неопходно  XX= | Остварено |
| **Научни сарадник** | Укупно | 16 | **34** |
| М10+М20+М31+М32+М33  +М41+М42+М43+М44+М45+М51+М52 ≥  **(M14+M23+M33+M44+M51)** | 10 | 24 |
| М11+М12+М21+М22+М23+М24  +М41+М42+М43+М51+М52 ≥  **(M14+M23 +M51)** | 7 | 12 |

**6. Делатност у образовању и формирању научних кадрова**

Током докторских студија (2012-2018) и ангажовања у звању истраживача-сарадника (од 2017. године), кандидаткиња је редовно сарађивала у припреми и реализацији студијског програма Семинара за музеологију и херитологију Одељења за историју уметности. Била је ангажована као сарадник у настави на предметима *Увод у студије баштине*, *Музеологија* и *Херитолошке технологије*. Током овог ангажовања, кандидаткиња је своје истраживачке премисе проверавала у практичној настави, а њен допринос оцењен је у студентским евалуцијама највишим оценама.

**7. Закључак**

Кандидаткиња др Милена Јокановић у потпуности је испунила тражене квантитативне и квалитативне услове за стицање звања НАУЧНИ САРАДНИК предвиђене *Правилником о поступку, начину вредновања и квантитативном исказивању научноистраживачких резултата истраживача*. Стога, на основу закључака овог извештаја и увида у поднета документа, комисија предлаже Наставно-научном већу Филозофског факултета у Београду да прихвати предлог за избор др Милене Јокановић у звање НАУЧНИ САРАДНИК.

Београду, 09. 10. 2018. године

КОМИСИЈА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Лидија Мереник, редовни професор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Милан Попадић, ванредни професор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Милица Божић Маројевић, доцент

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Даниела Королија Црквењаков, ванредни професор

Академија уметности Универзитета у Новом Саду